Lea už neverí na rozprávky. Vie, že keď sa raz niečo zlomí, nezlepí sa to len tak. Naučila sa spoliehať sama na seba a svoje srdce drží pod kontrolou. Keď sa jej kamarátke rozpadne vzťah, odchádzajú spolu do Talianska, aby si liečili rany a na chvíľu zabudli na všetko, čo bolí. Lenže práve tam, ďaleko od reality, sa objaví niekto, kto jej pokoj nečakane naruší. A Lea zistí, že niektoré stretnutia sa nedajú naplánovať a už vôbec nie zastaviť. Ivana Holíková prináša romantický, emotívny a miestami iskrivý príbeh o ženách, ktoré sa učia znovu dôverovať. Sebe, životu aj láske. O priateľstve, ktoré drží nad vodou, a o citoch, ktoré prídu vtedy, keď ich najmenej čakáme.„Potom sa jedného dňa zobudí a nebude mať v hrudi pocit, že ju niekto dobodal. Zhlboka sa nadýchne a od srdca sa usmeje. To bude deň nových začiatkov.“